|  |  |  |
| --- | --- | --- |
| **КЫРГЫЗ РЕСПУБЛИКАСЫ****ОШ ОБЛУСУ****АРАВАН РАЙОНУ** **КЕРМЕ-ТОО АЙЫЛДЫК КЕҢЕШИ** |  | **КЫРГЫЗСКАЯ РЕСПУБЛИКА****ОШСКАЯ ОБЛАСТЬ****АРАВАНСКИЙ РАЙОН****КЕРМЕ-ТООСКИЙ** **АЙЫЛНЫЙ КЕНЕШ** |

**Керме-Тоо айылдык кеңешинин VII-чакырылышынын кезексиз XXIV-сессиясы**

**ТОКТОМ**

**ПОСТАНОВЛЕНИЕ**

2024-жылдын 2-июлу №24/1 Гүлбаар айылы

**Керме-Тоо айыл өкмөтүнүн алыскы бийик тоолу аймагында жайгашкан Чөгөм айылындагы Чоң-Тектир жана Кичи-Тектир участкаларын сугат суу менен камсыз кылуу иштерин жүргүзүүгө Ош облусунун өнүктүрүү фондунан акча каражатын суроо жөнүндө**

 Керме-Тоо айыл өкмөтүнүн алыскы бийик тоолу аймагында жайгашкан Чөгөм айылындагы Чоң-Тектир жана Кичи-Тектир участкаларын сугат суу менен камсыз кылуу боюнча 2024-жылдын 1-май күнү Чөгөм айылынын жашоочулары менен болгон чогулушта айтылган суроо-талаптарын канааттандыруу жана жергиликтүү бюджеттин тартыштыгын эске алып, жогорудагы жумуштарды бүткөрүүгө Ош облусунун өнүктүрүү фондунан акча каражатын суроо максатында Керме-Тоо айылдык кеңешинин VII-чакырылынынын кезексиз XXIV-сессиясы төмөнкүдөй **токтом кылат:**

1. Керме-Тоо айыл өкмөтүнүн алыскы бийик тоолу аймагында жайгашкан Чөгөм айылындагы Чоң-Тектир жана Кичи-Тектир участкаларына сугат суу чыгарууга керектелүүчү курулуш материалдарын сатып алуу үчүн (2500м чакырым жерге суу түтүкчөсүн жаткыруу) Ош облусунун өнүктүрүү фондунан 2 912 606,36 (эки миллион тогуз жүз он эки миң алты жүз алты сом отуз алты тыйын) сом акча каражаты суралсын.

2. Чөгөм айылындагы Чоң-Тектир жана Кичи-Тектир участкаларын сугат суу менен камсыз кылууга керектүү болгон документ иштерин бүткөрүү жагы Керме-Тоо айыл өкмөтүнө милдеттендирилсин.

3. Бул токтомдун аткарылышын көзөмөлдөө жагы Керме-Тоо айылдык кеңешинин мыйзамдуулукту, укук тартибин сактоо, жарандардын укугун жана кызыкчылыгын коргоо, архитектура, курулуш, транспорт жана экология боюнча туруктуу комиссияга жүктөлсүн.

**Төрага А.Шерматов**